(પ્રતિનિધિ) અમદાવાદ: અમદાવાદ શહેરમાં તસ્કરો અને લુંટારુઓના આંતકથી નાગરિકો ફફડી રહયા છે સ્થાનિક પોલીસની નિષ્ક્રિયતાના કારણે હવે ધોળે દિવસે પણ ચોરી અને લુંટની ઘટનાઓ વધવા લાગી છે શહેરના ઘાટલોડિયા વિસ્તારમાં ભરબપોરે બંધ મકાનનું તાળુ તોડી તસ્કરો ત્રાટક્યા હતાં અને ઘરે આવી પહોંચેલી મહિલાના આંખમાં મરચું નાંખી તિક્ષ્ણ હથિયારનો ઘા માર્યો હતો આ ઘટનાથી સ્થાનિક નાગરિકોમાં ફફડાટ ફેલાયો છે લોકોનું ટોળુ એકત્ર થઈ જતા તસ્કર તેના સાગરિત સાથે બાઈક પર બેસી ફરાર થઈ ગયો હતો આ અંગે સોલા પોલીસે ગુનો દાખલ કરી વધુ તપાસ હાથ ધરી છે.